text: Waa’ee islaamummaa jalqaba osoo makiinaa kiyya oofu dhagahe. Yoo sanitti umriin kiyya amata 16 ture. Gara dalagaa deemuuf makiinaa kiyya oofaa ture. wayta oofu kanatti sagantaa Raadiyoo Kiristaanaa tokko dhaggeeyfataa ture. Sagantaa san irratti, Muslimoonni Addeessa, dhagaa gurraachaa fi Nabi Muhammadiin gabbaran Jedhaa haasawan. Akkasumas Muslimoonni jeeqxota, Islaamummaan amantii jeequmsaati, Shoorarkeessummaatu islaamummaa keessa jira Jedhaa wantoota negaatiiva tahan haasawu. Yeroma kanatti, Mishinarii kiristaanaa kan kiristaanummaa barsiisuun muslimoota kafarsiisu tahuu murteesse. Kun ammoo Macaafa akka sirritti dubbisuu fi baradhu na godhe.
text: #000005
text: Wayta macaafa qoradhu kana Nabiyyoonni hundi mataa isaaniitiin lafa tuqaa Rabbi gabbaraa akka turan hubadhe. Akkasumas Iyyasuus soomanee akka ture bare. Wantoota heddu baradhe. Macaafuma keessatti dubartoonni hijaabaa fi niqaaba qaama isaanii haguugu uffatuu isaanii bare. Kun ammoo waan heddu akka baruuf na kakaase. Sababni isaa Muslimoonni wantoota kanniin raawwachaa akka jiran nin beeka. Kiristaanonni ammoo wantoota macaafa keessatti ibsaman kanniin dalagaa hin jiran.
text: #000006
text: An maatii kiristaanaa keessatti guddadhe. Maatii kiristaanummaa haalaan jabeessu keessatti guddadhe. Wayta Rabbi kadhattu harka kee akkana gootee kadhachuu qabda jechuun na barsiisan. Ykn ammoo qubbeen walkeessa kaayuun akkanatti kadhadhu Jedhanii filmaata biraa naaf kennan. Filmaanni keeti. Wayta sagaddu sanitti gara samii ilaaluu qabda. Rabbi ilaalaa jirta jechuudha. Yeroo waan kana na barsiisan an ijoollee ture. Akkaataan isaan itti na barsiisanii fi haalli kadhannaa isaan na barsiisan sun, macaafa keessa ni jiraata Jedhee yaadaayyu. Sababni isaa namni hundi isuma na barsiise. Bataskaana keessattis akkasitti sagadu.
text: #000007
text: Kana booda an ofii kiyyaan of barsiisuu akka qabu murteesse. Ilaalchota rakkoo natti tahan heddu qabaahu. Wantoota TV fi Raadiyoo irratti dhagahurraa wantootni heddu naaf liqimsamuu didaniiru. Deebisaa isaanii argachuuf namoota biroo irratti iirkachuu mannaa ofii kiyyaa qorachuu fi barachuu akka qabu murteesse. Waan amma dura na barsiisan hunda akka waan hin baratiniitti irraanfachuun akka haarawatti jalqabe. Baruumsa san ammoo madda bu’uuraa irraa akka barachuu qabu of amansiise. Murtiin sun hundi of eeggannoo fi hawwii barachuuf qaburraa madde.
text: #000008
text: Yeroo duraatiif Qur’aanni yoo qara’amu kan dhagahe umrii dargaggummaa kiyyarratti. Umrii kiyya kan gara kurnan boodaatti dhagahe. Yeroo sanitti CNN ilaalaa ture. Sagantaan TV sunis wayta Muslimoonni salaatan mul’isa. Akka an yaadetti, Viidiyoo san nama sodaachisuudhaaf mul’isan natti fakkaateeyyu. Nin yaadadha, wayta Muslimoonni salaatan duubarraan waraabaa turan. Kaameraan ammoo gubbaa irraa gad waraaba. Namni hundi haala wal fakkaataan sujuudaa ture. Yeroon sun yeroo Qur’aana jalqaba dhagaheedha. Haalaan nama hawata ture. Gurra kiyya amanuu hin dandeenye. Akkam bareeda jechuun maalale. Mudannoon sun ija tiyya imimmaaniin jiise. Haalaan namatti tola.
text: #000010
text: Kanaafuu guyyaa tokko gara Masjiidaa deemee Qur’aana fudhachuudhaaf murteesse. Akkasumas nama muslimaa waliin yeroo duraatiif haasawuu barbaade. Waan Intarneetaan arguu fi TVn argu ykn Raadiyoon dhagahu osoo hin taane, qajeeluma ijaan arguu fedhe. Gara Masjiidaa deemee, Imaama Masjiidaa kan hiddi dhaloota isaa Somaaliyaa taheen wal arge. Innis Hiikkaa Qur’aanaa naaf kenne. Eega naa kenneen booda; “yoo barbaadde duubarra teessee wayta nu salaannu nu laaluu dandeessa”naan Jedhe. Yeroo sanitti saa’aan salaata Magriibaa kalaayee ture. Anis duuba taa’ee dhaggeeffachuu itti fufe. Akkaataan inni itti qara’aa ture haalaan bareedaa ture. Namni sunis nama akhlaaqa gaarii qabuudha. Hiikkaa Qur’aanaa san tola naaf kenne. Qur’aanni inni naaf kenne Ingiliffaa fi Arabiffa ofirraa qaba. Cinaan tokko Ingiliffaa cinaan tokko ammoo Afaan Arabaati. Tola naaf kennee jennaan, ‘Wow, ati nama arjaadha. Dhuguma tola naaf kennitaa?‘ Jedhee gaafadhe. Innis, ‘Eyyaan, Namni yoo qur’aana barbaade isaa kennuun dirqama kiyya‘ naan Jedhe. Anis kafaltii takka malee bilaash fudhadhee gale.
text: #000011
text: Gama birootiin aayaatoonni birootis kan dhiibbaa guddaa narratti uuman ni jiru. “Ni qajeeltuu Yahuudaa yookiin kiristaanota tahaa”Jedhan. “Dhugumatti karaa Ibraahiim isa qajeelaa tahe hordofna; Innis mushrikoota irraa hin taane”Jedhi. jedhamee ibsamee jira.
text: #000013
text: Aayaa biraatiin ammoo “Ibraahim yahuudas kiristaanas hin taane. Garuu inni Muslima qajeelaa ture. Inni Mushrikoota irraahis hin taane”Kan Jedhu ni jira. aayatoonni kunniin lamaan dhiibbaa guddaa natti godhan. Aayatoonni kunnin, warra akka amantii kiyya jijjiiru na godhaniidha. Saniin ala kiristaanuma tahee turuu danda’aayyu. Garuu aayatoonni kunniin akka amantii kiyya jijjiiru dhiibbaa natti godhan. Sababni isaa wantoonni kunniin wantoota dhugaa kan barreeffamaniidha. Ammoo waan loojikii tahe mormuu hin dandeessu. Namni yahuudaas haa tahu kiristaanaa, Ibraahimiin akka fakkeenyaatti ilaala. Akka hayyoonni islaamaa jedhanitti, Inni akka abbaa amantii tawhidaatti fudhatama. Ibraahim, Amantiileen kunniin uumamuu isaaniitiin dura ture. Inni Yahuudaa hin turre. Sababni isaa wayta inni lubbuun jiru Yahuudaan hin turre. Inni Kiristaana hin turre, inni Kiristaanummaa dura jiraataa ture. kanaafuu wantoonni kunniin dhiibbaa guddaa natti godhan. Dabalataan jalqabuma Qur’aana wayta dubbisu, Suuraa baqaraa irratti, Kun kitaaba mamiin keessa hin jirre. Jedha. Kun waan jabaadha.
text: #000014
text: Namicha Imaamaa kan somaaliyaa saniin yeroo heddu wal argaa turre. Adaduma Qur’aana dubbisuun wantoota gaafii natti tahan barreeffataa, yeroo lamaa fi sadih dhaqee isa gaafadhee ture. Mormiiwwan Sheek Ahmad Diidaat faati godhan dhaggeeffataa, irraa barataas ture. Intarneetarratti gama Yuutiyuubiin viidiyoolee namoota garagaraa ilaalaa ture. Boodarratti wanti qorataa ture sun sirrii tahuu isaa hubadhee. Imaamicha kana, kan anaaf hiriyyaa naaf tahe waliin wal arguuf gara masjiidaa makiinaa kiyya oofaa deeme. Xumura irrattis gaafiilee ifa naaf godhuu qabu qabadhee ture. eega deebisaa argadheen booda Muslima tahuu barbaada Jedheen. Bas akkasumatti gabaabbinaan xumurame.
text: #000015
text: Innis heddu gammade. Dhugaa sitti himuuf yeroo sanitti xiqqoo cinqamee ture. Murtee dhugaa murteessaa akka jiru nin beeka. Sababni isaa yeroo hedduuf itti yaadaa ture. qorannoo heddu taasisee ture. ofii kiyyaanis waan heddu barataa ture. Wayta shahaadaa Jedhu san miira ifaa wahiittu natti dhagahame. Nageenyatu qalbii na seene. Murtee kiyya saniinis heddu gammade. Imaamichis, namoonni hundi dhufanii akka nagaya naan Jedhan fi na gammachiisan itti hime. Musliima tahuu kiyyatti heddu gammadan. Dhugaa dubbachuuf wanti akkanaa ni mudata Jedhee hin eeyne. Wayta namni tokko gara islaamummaa deebi’u, namoonni biroo Hagana gammadan hin seeneeyyu.
text: #000016
text: Amantii keessatti nama dirqamsiisuun hin jiru. Kanaafuu Muslima tahuu qabda Jedhee sin dirqu. Yoon akkas godhe, Rabbi na adaba. Sababni isaa Rabb iQur’aana keessatti, amantii keessatti dirqamsiisuun hin jiru Jedheera. Ilma namaa dirqamsiisuu hin dandeenyu. Wanti an siin jechuu dandayu, baradhu, masjiida naannoo keetti argamutti dhihaadhu. Amma dura yoo nama muslimaatiin walitti dhihaachuu baatte, hubannoo dogoggoraa hedduu qabaatta. Hubannoon dogoggoraa akkanaa kunniin ammoo Muslimoota haqaa yoo argatte sii qulqullaaya. Islaamummaa fudhachuu yoo hin barbaannellee mirga keeti. Sammuu kee bani, sammuu keetiin xiinxalli. Yeroo fudhuu itti yaadi. Islaamummaa baratuu yoo barbaadde, sun waan gaariidha. Yeroo fudhadhuu itti yaadi. Murteen keetuma.
text: #000017
text: Abbaa fi haadha kiyyatti karaa iimeeliitiin hime. Sababni isaa suuta Jedhee isaan hubachiisuu waan barbaadeefi. Kanaafuu ofii dhaqee itti haasawuurra, Iimeeliin karaa gaariidha Jedhee yaade. Eega dubbisaniin booda yeroo fudhatanii itti yaadu Jedhee yaade. Kanaafuu Islaamummaa qeebaluu kiyya iimeeliidhaan isaanii ibse. Islaamummaan dhugaa tahuu isaanii hime. Hubannoo dogoggoraa hedduu keessa waanin tureef, murtee tiyya tanaan natti hin mufatinaa, bal’isaa yaadaa Jedheen.
text: #000018
text: Dhugumatti isaan heddu rifatan. Tahullee Akka na jaalatanii fi yeroo hunda ilma isaanii akka tahe natti himan. Garuu amma booda yoo nu rifachiisuu barbaadde, yeroo gaarii tahe filadhu naan Jedhan. Dhugaa dubbachuuf isaan Islaamummaa fudhachuu kiyyatti hin gammanne. Garuu ilma isaanii akka tahee fi akka na jaalatan naa himan. Dargaggeessa waanin taheef murteen kiyyumma tahe.
text: #000019
text: Eega Islaamummaa qeebaleen booda Websaayitii bane. Kaayyoon Websaayitii kanaa ilaalchota dogoggoraa ifa taasisuudha. Sababni isaa anis islaamummaatti seenuun dura hubannoo dogongoraa heddu qaba. Wantoonni hedduun kan an hin beeynetu jira, wantoota heddu kan islaamummaa keessa hin jirre garuu ni jira Jedhee kan yaadutu jirayyu. Sun ammoo sirrii hin turre.
text: #000020
text: Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa’ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa.
text: #000027